PPD MIDT-FINNMARK IKS

ÅRSMELDING

2021

**PEDAGOGISK-PSYKOLOGISK DISTRIKTSKONTOR**

**FOR**

**KOMMUNENE**

**Porsanger, Lebesby, Gamvik,**

**Berlevåg, Måsøy og Nordkapp**

# INNHOLDSFORTEGNELSE

Sammendrag – s. 3

1. ORGANISERING – s. 5
   1. Styrets og representantskapets sammensetning
   2. Styre- og representantskapsmøter
2. PPD MIDT-FINNMARK IKS TJENESTEYTING – s. 7

2.1 Individrettede tjenester

2.2 Systemrettede tjenester

2.3 Distriktstjenesten

3. INTERN ORGANISASJON – s. 12

3.1 Interkommunalt selskap etter IKS-loven

3.2 Økonomi

3.3 Samlokalisering

3.4 Bemanningssituasjonen

3.5 Kompetanseheving

3.6 Arbeidsmiljø og HMS

3.7 Registreringssystem

4. TABELLER – s. 17

Bakgrunn for tallene

# **Sammendrag**

* Hovedutfordringen for PP- tjenesten er å møte forventningene om både å gi gode individrettede tjenester samtidig som det forventes at vi skal bidra med systemrettede tiltak i forhold til inkludering og tilpasset opplæring. I tillegg skal vi være en samarbeidspart i forhold til kompetanse- og organisasjonsutvikling i barnehage og skole.
* Samlet antall individsaker har en betydelig økning, og antall saker totalt er 345, en økning på 100 saker. Dette skyldes hovedsakelig at Nordkapp kommune kom inn som medeier i selskapet fra 1.1.21, men alle kommunene har en økning i antall i saker. I 2020 ble antallet henvisninger redusert, noe som vi tolket kunne ha en sammenheng med koronasituasjonen og nedstengingen i 2020. Det er mulig at noe av økningen i antall saker i alle kommunene skyldes at barn/elever som burde blitt henvist i 2020, har blitt henvist i 2021.

* Kommunene er aktive i forhold til ulike utviklingsarbeid i barnehage og skole, og PP-tjenesten er med i dette arbeidet i alle kommunene. Andel elever med enkeltvedtak om spesialundervisning er i god nedgang, og fire av seks kommuner ligger også under landsgjennomsnittet. Andel gutter på ungdomstrinnet med enkeltvedtak om spesialundervisning er i god nedgang i alle kommunene.
* Vi får henvist en del saker som omhandler læringsmiljø, og i alle kommunene arbeider PPD i forhold til lærings- og gruppemiljøsaker i skoler og barnehager. I 2021 har vi arbeidet i 9 henviste systemsaker vedr. lærings- og gruppemiljø.

Med bakgrunn i St.meld.nr.30 «Kultur for læring», Kunnskapsløftet m/ fagfornyelsen, St. meld. nr. 16 «…og ingen sto igjen, Tidlig innsats for livslang læring» og St.m.6 «Tett på» står vi fortsatt overfor store utfordringer i forhold til å imøtekomme kommunenes behov for at det arbeides med inkludering, tilpasset opplæring og tidlig innsatssamtidig som barn/elever med særskilte behov skal ivaretas. St.meld. 18 «Læring og fellesskap» (2010-2011) og NOU 2015:2 «Å høre til» beskriver også forventninger som særlig går på tidlig innsats og gode læringsmiljøer. Utfordringene krever høy grad av kompetanse og profesjonalitet. Vi ser at det er svært viktig at systemrettet arbeid; fokus på tilpassa opplæring, inkluderende læringsmiljø og tiltak for tidlig innsats blir prioritert både fra skoleeier, skoleledelse og PP-tjeneste, slik at man unngår for mange henvisninger, arbeid med enkeltbarn og vedtak om spesialundervisning.

Lakselv,18. februar 2022

Irene Fiskergård, leder Reidunn Hesjevik, styreleder

**1. ORGANISERING**

PPD Midt-Finnmark IKS omfatter kommunene Lebesby, Gamvik, Porsanger, Berlevåg, Måsøy og Nordkapp og ble dannet som et interkommunalt selskap etter IKS-loven fra 1.1.06. I 2021 har kontoret hatt til sammen 10,5 årsverk. Årsverkene er fordelt på følgende måte:

* Gamvik kommune 0,75 årsverk
* Lebesby kommune 0,75 årsverk
* Berlevåg kommune 1 årsverk 1.1.-31.7.21, 0,75 årsverk fra 1.8.21
* Måsøy kommune 1 årsverk
* Porsanger kommune: 2 årsverk
* Nordkapp kommune: 2 årsverk
* 3 årsverk fellestjenesten (1 leder, 1 merkantil, 0,5 logoped og 0,5 psykolog)

**1.1 Styrets og representantskapets sammensetning**

Representantskapet er selskapet øverste myndighet, og utgjøres fortrinnsvis av ordførerne og varaordførerne fra deltakerkommunene.

Representantskapet har følgende sammensetning:

**Periode 01.01.21-31.12.21**

**Porsanger kommune:**

Ordfører Aina Borch

1.Vara: Sylvi Johnsen

2.Vara: Jon Nikolaisen

**Gamvik kommune:**

Ordfører Alf Normann Hansen

Vara: Bjørg Eva Langås

**Lebesby kommune**

Ordfører Sigurd Kvammen Rafaelsen

Vara: Kristin Johnsen

**Berlevåg kommune**

Ordfører Rolf Laupstad

Vara: Svein Johan Kalvik

**Måsøy kommune**

Ordfører Bernth Sjursen

Vara: Jan Harald Lyder

**Nordkapp kommune**

Ordfører Jan Olsen

Vara: Tor Harald Mikkola

Styret består hovedsakelig av oppvekststansvarlig/skolefaglig myndighet fra de deltakende kommunene.

Styret har for år 2021 hatt følgende sammensetning:

Lebesby: **Lise B. Øfeldt** (rep.)

Johnny Myhre (vararep.)

Gamvik: **Tove Rise** (rep.)

Marius Nilsen (vararep)

Porsanger: **Reidunn Hesjevik (leder)**

Knut Johnny Johnsen (vararep.)

Berlevåg: **Ulf Tore Alexandersen** (rep.)

Sissel Mortensen (vararep.)

Måsøy: **Reneè Beate Andersen** (rep.)

Espen Mikalsen (vararep.)

Nordkapp: **Siv K. Hjellnes** (repr.) jan.-mars 2021

**Rigmor Richardsen** (rep.) fra april.2021

Tarald Nikolaisen (vararep.)

Ansattes representant: **Janne Riise**

Ina Leonhardsen (vara)

**1.2 Styre- og representantskapsmøter**

Det har vært avholdt 2 representantskapsmøter i 2021, og det har vært avholdt 4 styremøter. Det er i alt blitt behandlet 15 styresaker.

**2. PPD MIDT-FINNMARK IKS TJENESTEYTING**

**Mandat**

PP- tjenestens virksomhet er hjemlet i Barnehageloven §33 Opplæringslovens kapittel 5 §5-6 og kapittel 4A §4A-2.

**Kvalitetskriteriene for PPT (Utdanningsdirektoratet):**

*PPT er en faglig kompetent tjeneste. Vi er tilgjengelige og medvirker til helhet og sammenheng. Vi arbeider forebyggende og bidrar til tidlig innsats.*

Med bakgrunn i kvalitetskriteriene for PPT har det fra kontorets side vært arbeidet ut ifra følgende mål og strategier i vår Virksomhetsplan 2019-2021, med tiltaksark for 2021:

* Øke vår kunnskap om fagfornyelsen og være en aktiv deltaker i kommunens utviklingsarbeid. Lage maler i sakkyndig vurdering for å forenkle sakkyndighetsarbeidet i forhold til de vanligste vanskeområdene. Dette er fullført.
* Delta på rektormøter og andre arenaer hvor det er naturlig at PPD er med. Arbeide med at alle får god kjennskap til rutiner for henvisning. Vi skal være tilgjengelige for skolene i forhold til systemorientert arbeid og elevsaker. Vi skal være med på tverrfaglig og tverretatlig samarbeid i kommunene, og delta i kommunenes veiledning fra oppfølgingsordningen og i «Kompetanseløftet» for de kommunene som har startet opp dette. Ha fast tilstedeværelse på alle skoler - dette er ikke oppnådd.
* Være en samarbeidspart for skolene i forhold til etterarbeidet med kartleggingsprøver for 2.trinn og Nasjonale prøver 5.trinn. Arbeidet videreføres.
* Bidra til å forebygge vansker ved å være med på å bygge opp kompetanse hos personalet i skoler og barnehager. Delta i «Kompetanseløftet» og andre kommunale satsningsområder vedr. tidlig og forebyggende innsats. Arbeidet videreføres.

GSI-tallene fra våre kommuner gir en oversikt over spesialundervisning i prosent av alle elever og gir samtidig et bilde på hvilke utfordringer vi har i vår region:

|  |  |  |  |  |
| --- | --- | --- | --- | --- |
|  | **2018/2019** | **2019/2020** | **2020/2021** | **2021/2022** |
|  | **Andel elever i %** | **I alt** | **I alt** | **I alt** |
|  |  |  |  |  |
| Berlevåg | 7,7 | 10,9 | 9,5 | 10,9 |
| Gamvik |  |  | 0 | 4,1 |
| Lebesby | 8,8 | 6,2 | 7,5 | 6,2 |
| Måsøy | 9,1 | 9,1 | 7,9 | 5,5 |
| Porsanger | 9,2 | 8,1 | 7,2 | 6,5 |
| Nordkapp |  |  |  | 8,8 |

På landsbasis er andelen elever med spesialundervisning inneværende skoleår fortsatt 7,7 %. Andelen har vært det samme siste årene.

Våre kommuner har samlet sett en god nedgang på enkeltvedtak om spesialundervisning, og fire av seks kommuner ligger godt under landsgjennomsnittet.

Det har vært et politisk mål å forbedre den tilpassede opplæringen slik at alle elever får et bedre læringsutbytte i den ordinære undervisningen. Samtidig har det vært et ønske om å redusere andelen som får spesialundervisning. En nedgang i andel elever som får spesialundervisning kan skyldes at flere skoler/kommuner har jobbet målrettet med å bedre den tilpassede opplæringen innenfor rammen av det ordinære opplæringstilbudet, slik at behovet for spesialundervisning blir mindre. Dette arbeidet ser vi man lykkes med i kommunene. PP-tjenesten er også bevisst på vurderingene og tilrådingene vi gir om spesialundervisning. To-tre kommuner har svært lave elevtall – derfor kan en eller to elever med eller uten spesialundervisning fra ene til andre året medføre at prosentandelen kan svinge mye opp eller ned.

**Spesialundervisning i %, gutter på ungdomstrinnet**

|  |  |  |  |  |
| --- | --- | --- | --- | --- |
|  | ***Gutter***  ***Ungdomstrinn 2018/19*** | ***Gutter ungdomstrinn 2019/20*** | ***Gutter ungdomstrinn***  ***2020/21*** | ***Gutter ungdomstrinn***  ***2021/2022*** |
|  |  |  |  |  |
| ***Berlevåg*** | 14,2 | 15,3 | 15,3 | 0 |
| ***Gamvik*** | 0 | 0 | 0 | 0 |
| ***Lebesby*** | 18,7 | 11,1 | 11,1 | 5,5 |
| ***Måsøy*** | 14,2 | 11,7 | 17,6 | 15 |
| ***Porsanger*** | 10,1 | 13,5 | 11,1 | 7,4 |
| ***Nordkapp*** |  |  |  | 13,3 |
|  |

Det er svært viktig å satse på å få ned antall elever med spesialundervisning, og få til gode samhandlingsprosesser med skolene for å få søkelys på rettighetene til tilpassa opplæring. I alle kommuner opplever PPD et godt samarbeid med skole- og barnehageledelsen, og det er ved flere skoler opprettet ressursteam og/eller at rektor har faste møter med PPD.

Stortingsmelding 6 (2019-2020) «Tett på – tidlig innsats og inkluderende fellesskap i barnehage, skole og SFO» kom i november 2019. Forventningene til PP-tjenesten er bla. at vi skal være tettere på i barnehage og skole, tverrfaglig og tverretatlig samarbeid mht tidlig innsats og forebyggende arbeid skal bli bedre, retten til spesialundervisning videreføres og de sakkyndige vurderingene skal bli bedre, kompetansen skal økes i PPT og Statped skal bygges ned. Satsningsområde «Kompetanseløftet» ble igangsatt i 2020, og Lebesby, Gamvik og Porsanger kommune er pilotkommuner i forhold til dette.

**2.1 Individrettede tjenester**

PPD Midt-Finnmark IKS er med dagens organisering tilnærmet selvforsynt med kompetanse. Det innebærer at vi kan sørge for utredning, veiledning og rådgivning i forhold til de fleste vansketyper. Der vi ikke har tilstrekkelig kompetanse, henviser vi videre til bl.a. Statped. Vi har også et godt samarbeid med kommunenes øvrige tjenester for barn og unge, samt 2.linjetjenestene i fylket.

PPD Midt-Finnmark IKS har totalt en økning i antall individsaker med 100 saker i 2021. Dette skyldes først og fremst at Nordkapp har kommet inn i selskapet, men også en betydelig økning av henviste saker i alle kommunene. Det er mulig at barnehager og skoler har avventet henvisning til mere åpning av samfunnet etter koronaepidemien.

Det ble totalt arbeidet med 345 enkeltsaker i 2021. Grunnet kapasitetsmangel må logopeden henvise de fleste voksne i Porsanger til privatpraktiserende logopeder. Det er mange voksne som henvises til oss grunnet språk/talevansker som skyldes sykdom eller skade, og ikke alle kan henvises til andre logopeder grunnet store funksjonshemminger. Det er et problem at vi har for liten kapasitet til å ivareta denne gruppen.

Det har vært arbeidet i flere år med å få ned antallet tilmeldte barn/unge, da enklere vanskeområder bør kunne ivaretas av barnehagen eller skolen. Dette arbeidet ser vi nå frukter av, og sakenes art er stort sett innenfor det PP-tjenesten bør og skal arbeide med. Gjennom Opplæringsloven § 5-4 og Barnehageloven stilles det større krav til kvalitet til henvisning ved at tiltak vanligvis skal ha vært prøvd før henvisning til PPD.

**2.2 Systemrettede tjenester**

Stortingsmelding nr. 30 «Kultur for læring», St.meld. 18 «Læring og fellesskap» og St.m.6 «Tett på – tidlig innsats og inkluderende fellesskap i barnehage, skole og SFO» stiller klare forventninger til PP- tjenesten når det gjelder å endre fokus fra individ mot system samt at PP-tjenesten skal være tettere på i forhold til tidlig innsats og forebygging av vansker. PP-tjenesten skal også være en veileder og en del av kompetanse- og organisasjonsutviklingssystemet når det gjelder læringsmiljø, problematferd og sammensatte lærevansker (Kunnskapsdepartementet, 2011). NOU 2015:2 «Å høre til» skisserer at PPT bl.a. bør bistå skoler med tanke på å arbeide forebyggende med elevenes psykososiale skolemiljø.

Den systemrettede innsatsen skal bidra til å støtte opp under skolenes arbeid med inkludering og tilpasset opplæring, samt virke forebyggende på problemutvikling. Den systemrettede tjenesteytingen foregår på flere områder; - på kommunenivå i forhold til ulike kompetanseutviklingstiltak i skoler/barnehager og tiltak av mer forebyggende karakter. Det registreres også at vi får flere henvisninger på «systemnivå», f.eks. gruppemiljø/læringsmiljøarbeid, kurs osv. I 2021 har vi fått henvist 9 nye saker som dreier seg om gruppe- og læringsmiljø på systemnivå.

**I 2021 har PPD Midt-Finnmark IKS bidratt med følgende innen systemrettede tjenester i regionen:**

* Rektor- og styrermøter i alle deltakerkommunene.
* Tverrfaglig samarbeidsforum i alle kommunene.
* Læringsmiljøarbeid: Lakselv barneskole, Lakselv ungdomsskole, Berlevåg skole, Havøysund skole, Kjøllefjord skole, Mehamn skole, Honningsvåg skole, samt i ulike barnehager
* Deltakelse i skolenes spes.ped.team/ressursteam
* Prosjekt «Tidlig innsats» og «Trygge barn i Porsanger», Porsanger kommune.
* «Kompetanseløftet» i Lebesby, Gamvik, Porsanger og Berlevåg

**Kurs vi har holdt for skole- og barnehagepersonell, foresatte og andre:**

* Pedagogisk analyse for lærere, Måsøy kommune
* Selektiv mutisme, kompetanseheving lærere/assistenter, Måsøy kommune
* Læringsmiljø i skolen – kursrekke, Gamvik kommune
* AD/HD- kurs, Berlevåg skole
* Autisme-kurs, Billefjord skole
* IOP-workshop, Lakselv ungdomsskole

**2.3 Distriktstjenesten**

PPD Midt-Finnmark IKS kan, med sin organisering og dimensjonering, tilby de aller fleste spesialpedagogiske tjenester i alle kommunene.

Tjenestene i individsakene i eierkommunene dreier seg stort sett om spisskompetanse innen områdene fagvansker, omfattende lærevansker, atferds- og samspillsvansker, hørselshemming og logopedi, og utført av logoped, psykolog og audiopedagog. Møter og veiledning over nett benyttes også. På den måten kan man ha en tett oppfølging av elever som har store behov – også når avstandene blir lange. I tillegg sikres kommunene et visst tjenestenivå ved vakanser, sykemeldinger etc. I de fleste sakene arbeides det sammen med ansatt ved avdelingskontoret. I tillegg gis det ofte veiledning til ansatt på kontoret og saker drøftes sammen. På den måten oppnås både felles kompetanseheving og kvalitetssikring av arbeidet.

I tillegg til individsaker kan distriktstjenesten bidra også i systemsaker, som for eksempel kurs og annen kompetanseheving for pedagogisk personell og andre.

**3. INTERN ORGANISASJON**

**3.1. Interkommunalt selskap etter IKS-loven.**

Fra 1.1.06 ble PPD for Midt-Finnmark interkommunalt selskap etter IKS-loven. Fra 1.1.15 ble Berlevåg kommune medeier i selskapet, og Måsøy kommune kom inn som eier 1.1.17. Fra 1.1.2021 gikk Nordkapp inn som medeier i selskapet etter 11 år med kommunal PP-tjeneste. En større kommune ekstra har medført to nye ansatte og vi har utvidet «felles» med 0,5 stilling i 2021 med 50 % psykolog. Fra 2022 blir det 20 % ekstra logoped. Det betyr at alle kommunene får et bredere faglig tilbud fra oss, for litt mindre penger. I oktober ble det, som et rekrutteringstiltak, ansatt en logopedstudent som kan gå inn i logopedtjenesten når hun er ferdig utdannet og når vår logoped i Porsanger og på «felles» går av med pensjon.

På vår nye hjemmeside ([www.mfppd.no](http://www.mfppd.no)) finner man bl.a. ulike skjemaer for henvisning og pedagogisk rapport.

Vi har møte med alle ansatte hver mandag via Teams.

* 1. **Økonomi**

Regnskapet for PPD Midt-Finnmark IKS og styret viser et regnskapsmessig resultat på kr. 1.554.484.61. Vi har hatt inntekter som følger: Nordkapp kommune har innbetalt kr 978.784.- til inngått medeierskap i selskapet. Nordkapp kommune har i tillegg til ordinær refusjon innbetalt kr 54.549.87. Refusjon fra staten, (Statped) kr. 115.513.-som dekker delte utgifter andel pensjonspremie for tidligere ansatte og salg tjenester til Nav. Refusjon fra fylkeskommunen kr.10.910.- (salg tjenester). Refusjon fra private kr 3.327.- Sykelønnsrefusjon fra Nav Porsanger kr 148.520.-

**3.3 Lokaler**

Hovedkontoret i Lakselv har bra plass med gjestekontor (som nå brukes av kommunen) og testrom som også brukes som ekstra kontor. Det er mangel på møterom på rådhuset, vårt møterom lånes derfor ut til andre avdelinger i kommunen når det er ledig, samt til BUP og Familievernkontoret dersom de har behov. Berlevåg, Måsøy, Lebesby, Gamvik og Nordkapp har bra lokaliteter. Kontorene på Nordkyn er klargjort for to ansatte på hver lokasjon.

**3.4 Bemanningssituasjonen**

Vi har hatt en relativt stabil bemanning i 2021. På Nordkyn er det 1,5 stilling (en 100 % og en 50 % stilling) som deles likt mellom de to kommunene der. Den 100% stillingen på Nordkyn har vært vakant fra 1.10.21. Det har vært en lengre gradert sykemelding i Porsanger. Ellers er det svært lite egenmeldt sykefravær.

**PPD Midt-Finnmark IKS har i 2021 hatt følgende bemanning:**

|  |  |  |  |
| --- | --- | --- | --- |
| **Navn** | **Tjenestested** | **Stilling** | **St. størrelse** |
| Eli B. Johansen | Nordkyn (Mehamn og Kjøllefjord) | Spesialpedagog | 100 %,  perm 50% t.o.m.30.06.21 |
| Margareth Paulsen | Nordkyn (Mehamn og Kjøllefjord) | Ped. psyk. rådgiver | 50 % fast  50% vikariat  Fra 04.09.19-30.09.21 |
| Ina Leonhardsen | Måsøy | Spesialpedagog | 100% |
| Else Marie Jensen | Berlevåg | Spesialpedagog | 100 % t.o.m 15.aug.  75% fra 16.aug. |
| Karin Trane | Lakselv | Logoped | 100 % |
| Irene Fiskergård | Lakselv | Leder | 100 % |
| Ellinor Jolma | Lakselv | Konsulent | 100 % |
| Janne E. Riise | Lakselv | Ped. psyk. rådgiver | 100 % |
| Susanne Seidel | Lakselv | Psykolog | 80% fast  20% vikariat fra 01.01.21-31.12.21 |
| Anette P. Trane | Lakselv | Logoped under utdanning | 100% fra 01.10.21 |
| Oddny Thomassen | Honningsvåg | Spesialpedagog | 100% |
| Kari Anne Løkke Pettersen | Honningsvåg | Spesialpedagog | 100% fra 01.08.21 |
|  |  |  |  |
|  |  |  |  |

**3.5. Kompetanseheving**

**Ina Leonhardsen**

* Webinar, 13.jan.21- «skolevegring sett i lys av fagfornyelsen»
* Webinar, 11.mai 21 - «kompetanseheving kjønns- og seksualitetsmangfold»
* E-læringskurs, 5.aug.21 - «vold og seksuelle overgrep mot barn»

**Studie:**

* Master i spesialpedagogikk, 4.års studie-deltid ved UIThøsten 2021, fullført 20 stp. i «Språkrelaterte lærevansker og dysleksi»

**Else Marie Jensen**

* Webinar 4.jan. 21 - RSK ØST «Barns rett til et trygt og godt barnehagemiljø. Inkludering», 2 timer
* Webinar 13.jan.21 - «Skolevegring sett i lys av fagfornyelsen», 4 timer
* Webinar 2.feb.21 - Konferanse Statped: «Like muligheter for alle. Universell utforming»,
* 7,5 timer
* Webinar 24.feb.21 - Nettskolen: «Rolltalk-kurs», 2 timer
* Webinar, 22.mars.21 - PODD-kurs, 3 timer
* Webinar 23.-24.mars 21 - Konferanse Statped: «Jeg kan og vil, men får vi det til?»
* Webinar 25.mars,21 - PODD-kurs, 3 timer
* Webinar 7.april.21 - RVTS Nord: «Jeg vet», «Snakke sammen», 3 timer
* Webinar 8.april - RVTS Nord: «Jeg vet», «Snakke sammen», 3 timer
* Webinar 23.april 21 - Vimo, 1 time
* Webinar 11.mai 21 Kompetanseheving om kjønns- og seksualitetsmangfold, 4,5 timer
* Webinar 20 mai.21 Digitalt støtteverktøy, 45 min
* 15.-16.sept.21 Introduksjonsmøte om kompetanseløftet i spesialpedagogikk, Kirkenes
* Webinar 21.sept.21- kompetanseløftet i spes.ped, 4 timer
* Digital nettverkssamling, 18.okt.21- kompetanseløftet i spesialpedagogikk 6,5 timer
* Digital nettverkssamling, 8.nov.21- kompetanseløftet i spesialpedagogikk, 6,5 timer

**Eli B. Johansen**

* Webinar,24.feb.21 «Rolltalk designer for print»
* Kompetanseløftet, Arbeidsseminar for arbeidsgruppa 19.03.21
* Kick off pilotprosjektet kompetanseløftet for spesialundervisning, inkl. felleskap og oppl. i barnehage og skole,19.03.21
* Webinar, 01.09.21 «autisme, muligheter for alle».
* Webinar,16.09.21 «struktur og forutsigbarhet som grunnlag for trivsel og mestring»

**Studie:**

* Master i logopedi, fullført høsten 21

**Oddny Thomassen**

* Digitalkonferanse, 20.jan.21 - om bruk av ASK
* Webinar 2.feb.21- Universell utforming. (Ny lovgivning)
* Digital konferanse via statsforvalteren, 8.feb.21-Kompetanseløftet
* Webinar via NAFO, 8.mars.21 – Introduksjon av kartleggingsverktøy Grunnleggende Norsk
* Webinar, 18.mars.21 – Bruk av Memoplanner (Abilia)
* Webinar, 9.april.21, -Muskulære reguleringsvansker hos barn med ADHD
* Webinar,23.april 21 – Introduksjon av Vimo (sosial ferdighetstrening)
* Regional samling Troms/Finnmark – Innledning om bruk av CRPD (tilrettelegging for personer med funksjonsnedsettelser)
* Webinar via Statsforvalteren, 26.mai.21 – Forebygging av vold og overgrep mot barn og unge

**Anette P. Trane**

* Webinar, 13.nov 21,- «Afasi»
* Webinar 16.nov «Afasi»

**Studie**

* Master i logopedi, 2 års studie på Nord universitetet i Bodø, startet høsten 2021

**Kari Anne L. Pettersen**

* Kurs om matematikkvansker.
* Webinar 31.aug.21 **–** Bruk og introduksjon av «Know me».
* Webinar via Wizkids, 21.sept.21 – Livet som Dyslektiker
* Webinar, 27.sept.21 (fagsamling for pp-kontorer),– bruk av Vimo (sosialferdighetstrening)
* Webinar via Wizkids, 18.nov.21 - lese- og skrivevansker og bruk av Appwriter og Txtanalyser

**Ellinor Jolma**

* Webinar, 24.nov.21 - Opplæring digital post, v/Visma, Torgunn
* Webinar, 7.des.21 – Opplæring Arkiv v/ Visma, Torgunn
* **Karin Trane**
* Webinar 22 mars 21 -Podd kurs
* Webinar 13 nov.21 «Afasi»
* Webinar 16.nov. «Afasi»
* **Irene Fiskergård**
* Digital konferanse via statsforvalteren, 8.feb.21-Kompetanseløftet
* Digital PP-lederkonferanse 11. og 12.mai 21
* Erfaringskonferanse, Kompetanseløftet 17. nov, Tromsø
* Webinar 24.nov.21 - Opplæring digital post, v/Visma, Torgunn
* Webinar 7.des.21 – Opplæring Arkiv v/ Visma, Torgunn

**Susanne Seidel**

* Webinar 13.jan.21- «skolevegring», v/fagfokus Universitetet i Stavanger
* Webinar 23.feb.21 - «Rolltalk Designer for Print» v/ Abelia
* Webinar 11.mai.21 «Kompetanseheving kjønns -og seksualitetsmangfold v/Rosa kompetanse barnevern.

**Janne E. Riise**

* Webinar,13.01.21 om skolevegring
* Webinar,22.03.21 PODD kurs
* Webinar, 25.03.21 PODD kurs
* Webinar, 20.04.21 Tillitsvalgtkurs
* Webinar, 11.05.21 om Kjønns – og seksualmangfold
* (4 dager) COSP sertifisering 25.10 - 28.10.21
* Tillitsvalgtkurs i Tromsø, 04.11-05.11.21

I 2021 har vi hatt to fysiske personalmøter; i månedsskiftet mai/juni i Honningsvåg og i Lakselv i desember. Tema har vært «Innblikk»; en mobbeundersøkelse. Bruk av ulike apper i undervisningen. Psykisk helse og livsmestring. Voldsforebygging og avdekking, hva spør vi barna om? Digitale verktøy med fokus på dysleksi. Virksomhetsplanarbeid m.m.

**3.6 Arbeidsmiljø og HMS**

PPD Midt-Finnmark IKS har inngått samarbeidsavtale med NAV Arbeidslivssenter om et mer inkluderende arbeidsliv.

PPD Midt-Finnmark IKS har følgende HMS tiltak:

Trening i inntil 2 timer i uken

Gode muligheter for kurs, etter- og videreutdanning.

Kan søke om egenutvikling m/lønn i inntil 10 dager i året.

**3.7 Registreringssystem**

I april 2017 ble nytt skybasert program; PPT Flyt fra Visma, tatt i bruk. Programmet fungerer godt. I 2022 tar vi også i bruk post/arkivsystemet til Visma.

**4. TABELLER**

#### Bakgrunn for tabellene

Prioriterte tabeller legges fram og kommenteres i årsmeldingen.

**TABELL I**

ENKELTSAKER I DE ULIKE KOMMUNENE

# 

# 

|  |  |  |  |  |  |
| --- | --- | --- | --- | --- | --- |
| **SKOLEÅR** **KOMMUNE** | **2017** | **2018** | **2019** | **2020** | **2021** |
| BERLEVÅG | 26 | 32 | 29 | 28 | 29 |
| PORSANGER | 131 | 139 | 120 | 120 | 127 |
| GAMVIK | 39 | 34 | 32 | 32 | 40 |
| LEBESBY | 31 | 41 | 32 | 32 | 40 |
| MÅSØY | 26 | 28 | 33 | 33 | 41 |
| NORDKAPP |  |  |  |  | 68 |
| SUM | 253 | 274 | 246 | 245 | 345 |

# 

## KOMMENTARER:

PPD Midt-Finnmark IKS hadde 345 aktive enkeltsaker i 2021, en økning på 100 saker fra 2020. Økningen skyldes hovedsakelig en ny kommune med i selskapet, men alle kommunene har en økning i antall saker.

Kommunetabeller sendes separat til hver enkelt kommunerepresentant

### **TABELL II**

### **TILMELDINGER TIL PP-KONTORET ÅRET 2021**

### **FORDELT ETTER ALDER OG HOVEDVANSKER**

|  |  |  |  |  |  |  |
| --- | --- | --- | --- | --- | --- | --- |
| **Alder hoved-vanske** | **Førskole** | **1.-4. års-trinn** | **5.-7.**  **års-trinn** | **8.-10. års-trinn** | **Voksne** | **Sum** |
| **ADM.spm.** | 3 |  | 4 | 2 | 8 | 17 |
| **Afasi** |  |  |  |  | 8 | 8 |
| **Adferd/samspillsv.** | 13 | 11 | 16 | 9 | 1 | 50 |
| **Autismesp.forsty.** | 1 |  | 3 | 1 |  | 5 |
| **Generelle lærev.** |  | 1 | 1 | 6 | 2 | 10 |
| **Hørselsvansker** |  |  | 2 | 1 | 1 | 4 |
| **Konsentrasjon/oppm.** | 2 | 5 | 13 | 7 | 2 | 29 |
| **Lese-og skrivev.** |  | 11 | 31 | 24 | 4 | 70 |
| **Matematikkvansker** |  | 1 | 4 | 6 |  | 11 |
| **Motoriske vansker** |  |  | 1 |  |  | 1 |
| **Prematur** | 2 |  |  |  |  | 2 |
| **Psykososiale vansker** |  | 3 | 2 | 6 |  | 11 |
| **Sammensatte lærev** | 3 | 1 | 7 | 6 | 1 | 18 |
| **Samtykke til observasjon** | 7 | 2 |  | 1 |  | 10 |
| **Spesifikke fagvansker** |  | 2 | 7 | 7 |  | 16 |
| **Språkvansker** | 19 | 22 | 10 | 4 | 5 | 60 |
| **Synsvansker** |  |  |  |  |  |  |
| **Stemmevansker** |  | 1 |  |  | 4 | 5 |
| **Taleflytvansker** | 1 | 1 |  |  | 1 | 3 |
| **Uttalevansker** | 5 | 8 | 2 |  |  | 15 |
| **Sum** | 56 | 69 | 103 | 80 | 37 | 345 |

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |